Diari Oficial de la Generalitat Valenciana


Sumari del DOGV 958, del 07-12-1988 (1988/812602)

ORDRE de 21 de setembre de 1988, de la Conselleria de Cultura, Educació i Ciència, per la qual es crea a la localitat de Chiva (València) una Extensió de Batxillerat.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/21/(3)/dof/vci/html**

### Dades del document

Número de DOGV
:   958

Data del DOGV
:   07-12-1988

Secció del DOGV
:   DISPOSICIONS GENERALS

Número del document
:   1988/812602


Data del document
:   21-09-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 21 de setembre de 1988, de la Conselleria de Cultura, Educació i Ciència, per la qual es crea a la localitat de Chiva (València) una Extensió de Batxillerat.  
La demanda de llocs escolars de Batxillerat a la localitat de Chiva (València), una vegada suprimit el Centre Municipal Homologat de Batxillerat que hi havia, aconsella crear en aquesta localitat un tipus de Centre docent la titular del cual serà la Conselleria de Cultura, Educació i Ciència, per a cobrir les necessitats locals d'escolarització en els Ensenyaments de Batxillerat.  
Per tal d'atendre aquesta necessitat descolaritzar els alumnes que opten per aquest nivell educatiu, s'ha considerat convenient crear a la localitat de Chiva una Extensió de Batxillerat, d'acord amb el Decret 177/1985 d'11 de novembre del Consell de la Generalitat Valenciana (DOGV núm. 318 de 13 de desembre) pel qual es regula la modalitat d'Extensions de Batxillerat.  
En virtut d'aixà, i d'acord amb les competències establertes en l'Estatut d'Autonomia i les funcions i serveis traspassats segons el Reial Decret 2093/83 de 28 de juliol (BOE del 6 d'agost) en matèria d'educació,  
ORDENE:  
Primer: Es crea a la localitat de Chiva (València) una Extensió de Batxillerat que dependrà a tots els efectes acadèmics i administratius de l'Institut de Batxillerat de Buñol, amb capacitat per a 200 llocs escolars i que impartirà els ensenyaments de BUP i COU a partir del Curs Acadèmic 1988/89, en la planta alta de l'edifici de l'extingit Centre Municipal Homologat «Luis Vives», situat a l'Avda/ Dr. Corachàn, núm. 30 de Chiva, el cessament gratuït del qual, amb tot el mobiliari i equip escolar, l'ha realitzat l'Ajuntament de la localitat a favor de la Generalitat Valenciana, per impartir els ensenyaments de Batxillerat, en virtut d'acord de ple de 23 de maig de 1988.  
Segon: A càrrec de l'Extensió amunt consignada hi haurà un professor numerari, amb categoria de vicedirector, que exercirà les seues funcions per delegació del Director de l'Institut de Batxillerat de què depèn aquesta Extensió, i el nomenarà el Director Territorial de Cultura i Educació de València de manera reglamentària.  
Tercer: La Direcció General de Règim Econòmic i de Personal farà els tràmits escaients envers la dotació de personal docent, administratiu, subaltern i de neteja, així com del mobiliari i l'equipament didàctic necessari, a l'efecte del qual, la Direcció General de Centres i Promoció Educativa formularà l'oportuna i raonada proposta.  
Quart: Correspondrà a la Direcció General de Centres i Promoció Educativa determinar i gestionar els crèdits necessaris per a la posada en funcionament i manteniment de l'Extensió de Batxillerat de Chiva.  
DISPOSICIO FINAL  
La present Ordre entrarà en vigor el mateix dia que es publicarà en el Diari Oficial de la Generalitat Valenciana, i els seus efectes es consideraran referits al començament del curs acadèmic 1988/89.  
València, 21 de setembre de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI